Clodt von Jürgensburg

Clodt von Jürgensburg (varem Clodt ja Klodt, vene keel Клодт фон Юргенсбург) on Vestfaalist pärit baltisaksa aadlisuguvõsa. Aadlisuguvõsa Rootsi ja Liivimaa poolne esiisa Rolof Clodt kolis 1515. aastal Tallinna. Tema poeg Jodokus Clodt von Jürgensburg (1517–1572) sai Gotthard Kettleri kantslerina 1561. aastal Zaube ordulossi (Jürgensburg) Liivimaal ja ka Poola aadlitiitli. 1719. aastal immatrikuleeriti Rootsi rüütelkonda Clodti nime all vabahärrade perekonnana nr 126. Venemaa Keisririigi haru sai paruni tiitli 1855. aastal. Eestimaal kuulusid perekond Clodt von Jürgensburgidele Valkla (Wallküll), Kloodi (Peuth), Rannamõisa (Vogelsang), Tõdva-Kõnnu (Köndes), Korjodi (Korjoth), Oru (Orrenhof), Auaste (Wiesenau), Vasta (Waschel), Humala (Hummala), Edara (Eddara), Saha (Saage) ja Samma (Samm) mõis. Suguvõsanime andnud Jürgensburgi mõis müüdi 1780. aastal ning mõisa endised omanikud ja suguvõsa esindajad kolisid Venemaa sisekubermangudesse, säilitades ainult nimeliidese von Jürgensburg. Heinrich Clodt, Rolof Clodti poeg, Tallinna rae raehärra 1571–1578, 1574. aastal saadik rahuläbirääkimistel moskoviitidega Gustav Adolf Clodt von Jürgensburg (1621–1681), Eestimaa maanõunik, Liivimaa maamarssal, Kloodi mõisa (Peuth), Zaube mõisa (Jürgensburg) ja Vestiena mõisa (Festen) omanik ning Lauka mõisa (Lauk) haldaja Vabahärra Johann Adolf Clodt von Jürgensburg (1658–1720), Rootsi jalaväekindralleitnant, poliitik, Eestimaa rüütelkonna peamees 1694–1696, Riia komandant 1709 ja Rootsi vabahärra aastast 1714, kes langes vangi Põhjasõjas ja suri Moskvas (rootsi wiki Johan Adolph Clodt) Gustaf Nils Clodt (1712–1770), överintendent, Yxtaholmi mõisnik Rootsis (Vt rootsi wiki: Yxtaholms slott) Carl Gustav Clodt von Jürgensburg (1765–1822), Venemaa kindralmajor, Omski kindralkuberner (vene wiki: Карл Фёдорович Клодт фон Юргенсбург), oli abielus Elisabeth Charlotte Aurore von Freyholdiga; Woldemar Johann Adolf Clodt von Jürgensburg (1803–1887), Venemaa matemaatika professor ja kindral (vene Владимир Карлович Клодт) Peter Jakob Clodt von Jürgensburg (1805–1867), skulptor Michael Clodt von Jürgensburg (1835–1914), maalikunstnik (vene wiki: Михаил Петрович Клодт) Johann Gustav Karl Konstantin Clodt von Jürgensburg (1807–1879), Venemaa kindralmajor ja puugraveerija (vene Константин Карлович Клодт) Michael Clodt von Jürgensburg (1832–1902), maalikunstnik (vene Михаил Константинович Клодт) Elisabeth Järnefelt sündinud Elisabeth Clodt von Jürgensburg (1839–1929), Soome kultuuritegelane oli abielus Soome suurvürstiriigi kuberneri Aleksander Järnefeltiga (soome wiki: Elisabeth Järnefelt) ja kelle üks tütar oli Aino Sibelius, kes oli abielus Jean Sibeliusega Eugen Johann Bernhard Clodt von Jürgensburg (1809–1897), Saha mõisnik 1857–73 Dietrich von Clodt, Pärnu komtuur 1325–1328 Johann Clodt (surn. 1529), Liivi ordu liige Matrikel öfwer Swea rikes ridderskap och adel ...1 (1754) lk. 145 "Helsingin Suomalainen Klubi: Jean Sibelius: Clodt-suku". Originaali arhiivikoopia seisuga 1. detsember 2007. Vaadatud 22. oktoobril 2008. Michael Clodt von Jürgensburg, Stammtafel fur Familien Clodt von Jurgensburg, Märtz, 1852 "Genealogisches Handbuch der baltischen Ritterschaften, Teil 2, 1: Estland" Görlitz. 1930. Lk 38–48, Par. Lk 12 August Wilhelm Hupel: 21. Brehm – Materialen zu einer estländischen Adelsgeschichte ("Nordische Miscellaneen" St. 18–19), Riga: Hartknoch 1789, lk. 518 Clodt suguvõsa (soome keeles) Perekond Eestimaa rüütelkonna genealoogilises käsiraamatus, 1930 Svenska Riddarhuset Saksa Vikitekstid:Allgemeine Deutsche Biographie: Jost Clodt von Jürgensburg (saksa keeles)